Държавен вестник, бр. 101, 2020 г., стр. 67

БРОЙ  101	
Д Ъ Р Ж А В Е Н  В Е С Т Н И К 	
СТР.  67  
МИНИСТЕРСТВА  
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
ДОГОВОР № РД-НС-01-4-5 
от 26 ноември 2020 г.
за изменение и допълнение на Националния 
рамков договор за медицинските дейности 
между Националната здравноосигурител-
на каса и Българския лекарски съюз за 
2020 – 2022 г. (oбн., ДВ, бр. 7 от 2020 г.; попр., 
бр. 16 от 2020 г.; изм. и доп., бр. 18, 36, 40 и 
77 от 2020 г.)
Днес, 26.11.2020 г., между Националната 
здравноосигурителна каса, от една страна, и 
Българския лекарски съюз, от друга страна, 
на основание чл. 54, ал. 10 и чл. 55, ал. 5 
от Закона за здравното осигуряване (ЗЗО) 
и във връзка със заповеди на министъра 
на здравеопазването за въвеждане на про-
тивоепидемични мерки на територията на 
Република България се сключи този договор 
за изменение и допълнение на Националния 
рамков договор за медицинските дейности 
между Националната здравноосигурител-
на каса и Българския лекарски съюз за 
2020 – 2022 г. за следното:
§ 1. В чл. 174а, ал. 1 датата „30.11.2020 г.“ 
се заменя с „31.12.2020 г.“.
§ 2. В чл. 175а, ал. 1 датата „30.11.2020 г.“ 
се заменя с „31.12.2020 г.“.
§ 3. В чл. 176а, ал. 1 датата „30.11.2020 г.“ 
се заменя с „31.12.2020 г.“.
§ 4. Създава се чл. 201б със следното 
съдържание:
„Чл. 201б. (1) Изпълнител на СИМП 
(ДКЦ/МЦ) има право на заплащане за ра-
бота при неблагоприятни условия, свързани 
с обявено извънредно положение, съответно 
извънредна епидемична обстановка, в случай 
че отговаря на определени условия, посочени 
в методиката по чл. 201а, ал. 2.
(2) При наличие на условията, посочени в 
методиката по чл. 201а, ал. 2, изпълнителят 
на СИМП (ДКЦ/МЦ) представя в РЗОК 
необходимите документи, удостоверяващи 
спазването им (декларации, списъци и гра-
фици), и сключва допълнително споразу-
мение с РЗОК за заплащане за работа при 
неблагоприятни условия по ал. 1.“
§ 5. В глава седемнадесета се създава 
раздел ХІ „Назначаване от общопрактикуващ 
лекар и изпълнение на високоспециализирани 
медико-диагностични изследвания „Поли-
меразна верижна реакция за доказване на 
COVID-19“, когато с акт на министъра на 
здравеопазването са въведени противоепи-
демични мерки на територията на цялата 
страна“:
„Раздел ХІ
Назначаване от общопрактикуващ лекар и 
изпълнение на високоспециализирани меди-
ко-диагностични изследвания „Полимеразна 
верижна реакция за доказване на COVID-19“, 
когато с акт на министъра на здравеопазва-
нето са въведени противоепидемични мерки 
на територията на цялата страна
Чл. 223з. (1) Когато с акт на министъра 
на здравеопазването са въведени противо-
епидемични мерки на територията на цялата 
страна, ОПЛ издава „Направление за медико-
диагностична дейност“ (бл. МЗ-НЗОК № 4) 
за извършване на ВСМДИ „Полимеразна 
верижна реакция за доказване на COVID-19“ 
на ЗОЛ от неговия регистър, обърнало се 
към него по повод на оплаквания, свързани 
с COVID-19 (независимо от начина, по който 
ЗОЛ се е обърнало към ОПЛ).
(2) В случаите на ал. 1 ОПЛ преценява 
необходимостта от извършване на ВСМДИ 
„Полимеразна верижна реакция за доказване 
на COVID-19“, след като снема епидемична 
анамнеза, обсъжда със ЗОЛ оплакванията 
му и издава направлението при наличие 
на поне 2 (два) от следните симптоми: но-
вопоявила се температура; новопоявила се 
кашлица, предимно суха; новопоявила се 
отпадналост; новопоявили се загуба на вкус 
и/или обоняние; новопоявило се затруднено 
дишане или недостиг на въздух; миалгия; 
главоболие; диария; гадене и повръщане; 
гърлобол; кислородно насищане, по-малко от 
92 % или по-малко от 88 % (ако пациентът 
е с ХОББ) при проведена пулсоксиметрия, 
ако има такава възможност.
(3) Общопрактикуващият лекар не издава 
направление за ВСМДИ „Полимеразна ве-
рижна реакция за доказване на COVID-19“ 
на пациенти, които са хоспитализирани 
или насочени за хоспитализация по повод 
влошено или тежко общо състояние, както 
и за контролни, скринингови изследвания 
или изследвания на контактни безсимптомни 
лица. Направление не се издава и на лица, 
които са с установено заболяване чрез бърз 
антигенен тест. 
(4) При издаване на направление по ал. 1 
не се прилагат правилата по чл. 202. 
Чл. 223и. (1) В случаите по чл. 223з „Нап- 
равление за медико-диагностична дейност“ 
(бл. МЗ-НЗОК № 4) може да бъде издадено и 
електронно от ОПЛ, който го изпраща чрез 
медицинския софтуер на ОПЛ към Наци-
оналната здравна информационна система 
(НЗИС).